Казахста́н (офіціалнов назвов Рэспубліка Казахстан, каз. Қазақстан [qɑzɑqˈstɑn]) є штат, котрый ся знаходыть в основному в Середнїй Азії, а свойов малов частинов на запад од ріки Урал лежить теж у Европі. На северї, северозападї і северовыході гранічіть з Російсков Федераційов — 7548,1 км., на выході з Кітайсков Народнов Республіков — 1782,8 км., з южної сторони його сусіди Кіргізія — 1241,6 км., Узбекістан — 2351,4 км. і Туркменія — 426,0 км., а на югозападі ся омыває Каспіцкым морем.